CI เล็งออกหุ้นกู้วงเงิน 800 ลบ.อายุ 3 ปี เสนอขายกองทุน-รายใหญ่ 22-24 เม.ย.62
CI เล็งออกหุ้นกู้วงเงิน 800 ลบ.อายุ 3 ปี เสนอขายกองทุน-รายใหญ่ 22-24 เม.ย.62
28 มี.ค. 2562

บริษัท ชาญอิสระ ดีเวล็อปเมนท์ จำกัด (มหาชน) หรือ CI ได้ยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2562 มูลค่าไม่เกิน 800 ล้านบาท อายุ 3 ปี ครบกำหนดไถ่ถอนปี พ.ศ.2565 มีอัตราดอกเบี้ยคงที่ร้อยละ 6.00 ต่อปี ชำระดอกเบี้ยทุก 3 เดือน เสนอขายแก่ผู้ลงทุนสถาบันและผู้ลงทุนรายใหญ่ ระหว่างวันที่ 22-24 เม.ย.62 โดยมี บล.โกลเบล็ก บล.เอเชียพลัส และบล.เคที ซีมิโก้ เป็นผู้จัดการการจัดจำหน่าย
สำหรับอันดับความน่าเชื่อถือของบริษัทอยู่ที่ BB+ แนวโน้มคงที่ โดยบริษัท ทริสเรทติ้ง จำกัด เมื่อวันที่ 23 เม.ย.61
โดยบริษัทมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้เพื่อใช้ในการลงทุนในโครงการต่างๆของบริษัท การชำระหนี้เงินกู้ยืม และ/หรือ หุ้นกู้ของบริษัท และนำมาใช้เป็นเงินทุนหมุนเวียนสำหรับการดำเนินการของบริษัท